Beznošci
<s>Beznošci (Gymnophiona) su red vodozemaca bez nogu.</s><s>Žive u tropskim staništima svih dijelova svijeta.</s>

<s>Opis  
Trajno žive u zemlji, pa su im, kao prilagođenost na takav način života, udovi potpuno zakržljali.</s><s>Zbog toga što žive u zemlji, također nisu prevelik predmet zanimanja znanstvenika.</s><s>Nema tragova udova, zdjelice i prsnog obruča.</s><s>Fosilni beznožac Eocaecilia imao je smanjene noge.</s><s>Tijelo je dobilo crvolik ili zmijolik oblik po čemu se razlikuju od svih ostalih vodozemaca, u obliku je prstenova (annuli).</s><s>Rep im je također potpuno zakržljao i kod većine se šiljasto završava.</s>

<s>Imaju pluća, ali dišu preko kože i usta.</s><s>Lijevo plućno krilo im je kao i kod zmija zakržljalo.</s><s>Pored toga i oči su rudimentirane i njihovi ostaci su pokriveni tankom opnom koja ih štiti od prljavštine.</s><s>Prije se smatralo da su beznošci slijepi, ali danas se zna da mogu razlikovati svjetlost i tamu.</s>

<s>Veličina im izrazito varira.</s><s>Najmanji poznati beznožac je Idiocranium russeli iz Kameruna, s najvećom zabilježenom dužinom od 14,4 centimetra, premda su pronađene neke ženke ležeći na jajima duge oko 9 centimetara.</s><s>Nađene su i jedinke duge 5,1 centimetar, bez karakteristika ličinki.</s><s>Među manjim vrstama su i Grandisonia brevis (11,2 cm) i G. larvata (9,5 cm), koje su često manje od Idiocraniuma, ali deblje su i teže od njega.</s><s>Najveći beznožac je Caecilia thompsoni  s dužinom tijela 151,5 centimetara, ali i druge vrste, Caecilia tentaculata i Caecilia nigricans dosežu veličinu preko 100 cm i dosta su teže.</s>

<s>Koža im je najčešće glatka i tamna, ali postoje i vrste sa šarenom kožom.</s><s>Kao i drugi vodozemci, posjeduju otrovne žlijezde u koži, iako snaga tih otrova još uvijek nije poznats.</s><s>Imaju koštane ploče ispod kože, što ih razlikuje od drugih vodozemaca.</s><s>Te ploče sastoje se od kolagenih vlakana prekrivenih mineraliziranim kvržicama.</s>

<s>Razmnožavanje 
Većina vrsta polaže krupna jaja, iako ima i vrsta koje imaju unutrašnju oplodnju.</s><s>Oko 25 % vrsta su oviparne; ženke leže na jajima.</s><s>Mužjaci imaju organ nalik na penis, koji bude unutar nečisnice ženke oko 2 do 3 sata.</s><s>Jedinke nekih vrsta se kote kao ličinke, ali ima i dosta onih koje se odmah pojave u metamorfoziranom stanju.</s><s>Ličinke nisu potpuno vodene, ali dnevno vrijeme provode na tlu u blizini vode.</s>

<s>75 % vrsta su viviparne, što znači da kote već razvijene potomke.</s><s>Plod se prehranjuje jajnim stanicama iz jajovoda, koje jedu posebnim strugajućim zubima.</s><s>Vrsta koja polaže jaja, Boulengerula taitanus svoje mladunce hrani vanjskim slojem kože, a mladunci ih ljušte sličnim zubima.</s>

<s>Ishrana 
Beznošci su mesožderi, dok prirodna ishrana većine vrsta još nije proučena.</s><s>Istraživanja koja su provedena ukazuju na to da se hrane gujavicama ili nekim drugim beskralježnjacima meke kože, koji žive ispod zemlje.</s><s>Neki beznošci, kao što su oni iz roda Siphonops mravima i termitima živeći u blizini njihovih gnijezda.</s><s>Osim toga, kornjaši, male žabe, gušteri i male slijepe zmije su također nađene u želucima nekih beznožaca.</s>

<s>Taksonomija</s>

<s>Ime caecilian je izvedeno iz latinske reči caecus, sa značenjem „slep“, i odnosi se na male ili ponekad ne postojeće oči.</s><s>Ime potiče od taksonomskog imena prve vrste koju je opisao Carolus Linnaeus, koja je nazvana Caecilia tentaculata.</s>

<s>Najnovija klasifikacija beznožaca, koji su definisali Wilkinson et al. (2011), deli red Gymnophiona u 9 familija koje sadrže skoro 200 vrsta.</s><s>U međuvremenu je, deseta caecilian familija otkrivena, Chikilidae.</s><s>Ova klasifikacija je bazirana na temeljnoj definiciji monofilije zasnovanoj na morfološkoj i molekularnoj evidenciji, i to rješava dugogodišnje probleme parafilije Caeciliidae u ranijim klasifikacijama bez ekskluzivnog oslanjanja na upotrebu sinonima.</s><s>Rhinatrematidae - 2 roda, 11 vrsta; Južna Amerika
 Ichthyophiidae - 3 roda, 50 vrsta; Južna i Jugoistočna Azija
 Scolecomorphidae - 2 roda, 6 vrsta; Afrika
 Herpelidae - 2 roda, 9 vrsta; Afrika
 Chikilidae - 1 rod, 3 vrsta; Indija
 Caeciliidae - 2 roda, 42 vrsta; Južna i Centralna Amerika
 Typhlonectidae - 5 roda, 13 vrsta; Južna Amerika
 Indotyphlidae - 7 roda, 21 vrsta; Sejšeli, Indija, Afrika
 Siphonopidae - 7 roda, 19 vrsta; Južna Amerika
 Dermophiidae - 4 roda, 13 vrsta; Afrika, Centralna i Južna i Amerika</s>

<s>Najnovija filogenija reda caecilians je bazirana na molekularnoj mitogenomskoj evidenciji koju su izučavali San Mauro et al. (2014).</s>

<s>Reference</s>

<s>Literatura</s>

<s>Nussbaum, Ronald A. (1998).</s><s>Cogger, H.G. & Zweifel, R.G.. ed.</s><s>Encyclopedia of Reptiles and Amphibians.</s><s>San Diego: Academic Press. pp.</s><s>52–59. .</s><s>Werner Himstedt: Die Blindwühlen. .</s><s>Daniel Hofer: Blindwühlen im Freiland und in Gefangenschaft.</s><s>HERPETOZOA, Berichte der österreichischen Gesellschaft für Herpetologie, Band 11, Heft 1/2, 
 Rachunliu G. Kamei, Diego San Mauro, David J. Gower, Ines Van Bocxlaer, Emma Sherratt, Ashish Thomas, Suresh Babu, Franky Bossuyt, Mark Wilkinson, S. D. Biju: Discovery of a New Family of Amphibians from Northeast India with Ancient Links to Africa.</s><s>In: Proceedings of the Royal Society B, 2012. doi:10.1098/rspb.2012.0150, S. 1–6.
 Wilkinson, M., San Mauro, D., Sherratt, E., Gower, D.J. (2011): A nine-family classification of caecilians (Amphibia: Gymnophiona).</s><s>Zootaxa online</s>

<s>Vanjske veze</s>

<s>www.gymnophiona.org
 Amphibian Species of the World 6.0, Gymnophiona Müller, 1832 
 Datenbank „Amphibian Species of the World“ 
 Global Amphibians.org</s>

<s>Vodozemci</s>

